Balsuoti skirtas laikas
Pirmininkė
Kitas klausimas - balsavimas.
(Išsamūs balsavimo rezultatai) (žr. protokolą)
*
Nigel Farage
Ponia pirmininke, remiantis Darbo tvarkos taisyklių 110 straipsniu Komisija bet kuriuo metu gali paprašyti leisti jai padaryti pareiškimą neatidėliotinu klausimu. Vakare išgirdome ekonomiškai pražūtingas, bet nenustebinusias naujienas, kad viena šalis žlunga, o Portugaliją gali tekti gelbėti. Gal galėčiau pasiteirauti, ar šiandien sulaukėte Komisijos prašymo padaryti pareiškimą dėl Portugalijos? Jeigu ne, gal Komisijos narys galėtų paaiškinti, kodėl taip yra? Ar Komisijos narys mano, kad Portugalijos gelbėjimas nėra pakankamai svarbus klausimas diskusijoms šiame Parlamente, ar jis tiesiog stengiasi išvengti šių problemų sprendimo?
Pirmininkė
Pone N. Farage'ai, išsakėte savo poziciją, ir esu įsitikinusi, kad Komisijos narys M. Šefčovič tai išgirdo. Kiekviena institucija turi išimtinę teisę spręsti, ar jai reaguoti, ar ne. Jūs buvote išgirstas, o toliau matysime, kokia bus reakcija.
Nigel Farage
Ponia pirmininke, į savo klausimą laukiu tik atsakymo "taip" arba "ne". Ar iš Komisijos gavote prašymą padaryti skubų pareiškimą dėl padėties Portugalijoje, ar ne?
Pirmininkė
Pone N. Farage'ai, tai išimtinKomisijos teisė, o jūs turėjote galimybę būti išgirstas. Toliau tęsime balsavimą.
